ADVANC ชวนเคาท์ดาวน์ชม “Disney+Hotstar” ดีเดย์ 30 มิ.ย.นี้
ADVANC ชวนทุกคนนับถอยหลังรับชม Disney+Hotstar และประกาศราคาแพ็คเกจ โดยสามารถดาวน์โหลดแอปฯ ผ่าน Apple App store หรือ Google Play Store และรับชมผ่านเว็บไซต์ Disneyplushotstar.com เริ่มดูพร้อมกัน 30 มิ.ย. 2564
28 มิ.ย. 2564

นายปรัธนา ลีลพนัง หัวหน้าคณะผู้บริหาร กลุ่มลูกค้าทั่วไป บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC หรือ เอไอเอส เปิดเผยว่า บริการ Disney+ Hotstar ได้รับกระแสตอบรับอย่างล้นหลามในการที่เอไอเอสเปิดตัวเป็นผู้ให้บริการอย่างเป็นทางการ จึงขอมอบประสบการณ์ช่วงเวลาแห่งความสุขเปิดโลกจินตนาการสู่การรับชมคอนเทนต์ภายใน Disney+ Hotstar บนเครือข่าย 5G ที่ดีที่สุดให้กับคนไทยและลูกค้า AIS ต่อเนื่อง ด้วยแพ็คเกจพิเศษของ AIS 5G เพียงเดือนละ 49 บาท นาน 12 รอบบิล (จากราคาปกติเดือนละ 99 บาท) พร้อมรับสิทธิ์ชมเพิ่มอีก 1 เดือน จาก AIS สมัครได้ที่โทร *111 และแพ็กเกจรายปี 499 บาท (จากราคาปกติปีละ 799 บาท) ในวันที่ 30 มิถุนายน เป็นต้นไป
ทั้งนี้ขอเชิญชวนลูกค้าร่วมนับถอยหลังสู่การรับชม Disney+ Hotstar ในประเทศไทยไปพร้อมๆกัน โดยสามารถดาวน์โหลดแอปพลิเคชัน Disney+ Hotstar ผ่าน Apple App store หรือ Google Play Store และรับชมผ่านเว็บไซต์ Disneyplushotstar.com ตั้งแต่วันที่ 30 มิถุนายน เป็นต้นไป บนอุปกรณ์หลากหลายที่รองรับทั้ง คอมพิวเตอร์, แล็ปท็อป เบราว์เซอร์, สมาร์ทโฟน และแท็บเล็ต รวมถึงอุปกรณ์ความบันเทิงในบ้านอีกด้วย
นอกจากนี้ในส่วนของการรับชมครั้งแรกเพียงแค่ใส่หมายเลขโทรศัพท์ที่ทำการสมัครแพ็กเกจเพื่อเข้าสู่ระบบ จากนั้นกดรับ OTP และนำรหัส OTP ที่ได้รับผ่าน SMS มายืนยันการรับชมได้เลย ขณะเดียวกันเตรียมพร้อมรับประสบการณ์ความบันเทิงจาก AIS 5G และ Disney+ Hotstar ได้ในวันพุธที่ 30 มิถุนายน 2564 นี้ ติดตามรายละเอียดเพิ่มเติมที่ www.ais.th/disney
“เป็นอีกหนึ่งปรากฏการณ์ครั้งสำคัญของ AIS ที่จะนำพาคนไทยและลูกค้า สวัสดี Disney+ Hotstar เข้าสู่โลกของความบันเทิงที่จะทำให้ประสบการณ์การรับชมคอนเทนต์เหนือไปอีกขั้น นับเป็นความตั้งใจของเราที่อยากส่งมอบความพิเศษให้กับลูกค้าทุกคนเพื่อเป็นการตอกย้ำเป้าหมายการเป็น Digital Life Service Provider อย่างสมบูรณ์แบบ” นายปรัธนา กล่าว